CELEX: 32021D1695
Language: et
Date: 2021-09-21 00:00:00
Title: Nõukogu otsus (ÜVJP) 2021/1695, 21. september 2021, millega muudetakse otsust (ÜVJP) 2019/615, mis käsitleb liidu toetust meetmetele tuumarelva leviku tõkestamise lepingu (NPT) osalisriikide 2020. aasta läbivaatamiskonverentsi ettevalmistamiseks

22.9.2021   
               
               
                  ET
               
               
                  Euroopa Liidu Teataja
               
               
                  L 334/22
               
            
         NÕUKOGU OTSUS (ÜVJP) 2021/1695,
         21. september 2021,
         millega muudetakse otsust (ÜVJP) 2019/615, mis käsitleb liidu toetust meetmetele tuumarelva leviku tõkestamise lepingu (NPT) osalisriikide 2020. aasta läbivaatamiskonverentsi ettevalmistamiseks
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 28 lõiget 1 ja artikli 31 lõiget 1,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 15. aprillil 2019 vastu otsuse (ÜVJP) 2019/615 (1).
                  
               
                     (2)
                  
                  
                     Nõukogu võttis 29. juunil 2020 vastu otsuse (ÜVJP) 2020/906, (2) millega muudeti otsust (ÜVJP) 2019/615.
                  
               
                     (3)
                  
                  
                     Nõukogu võttis 8. aprillil 2021 vastu otsuse (ÜVJP) 2021/579, (3) millega muudeti otsust (ÜVJP) 2019/615.
                  
               
                     (4)
                  
                  
                     Otsuses (ÜVJP) 2019/615 on selle artiklis 1 osutatud tegevuse rakendusperioodiks (edaspidi „rakendusperiood“) kehtestatud 30 kuud alates nimetatud otsuse artikli 3 lõikes 3 osutatud lepingu sõlmimise kuupäevast.
                  
               
                     (5)
                  
                  
                     ÜRO desarmeerimisküsimuste büroo (UNODA) taotles seoses ülemaailmse COVID-19 kriisiga ja selle mõjuga otsuse (ÜVJP) 2019/615 artiklis 1 osutatud tegevuste rakendamisele rakendusperioodi täiendavat pikendamist kuni 15. jaanuarini 2022.
                  
               
                     (6)
                  
                  
                     Otsuse (ÜVJP) 2019/615 artiklis 1 osutatud tegevusi saab kuni 15. jaanuarini 2022 jätkata ilma finantsmõjuta.
                  
               
                     (7)
                  
                  
                     Otsust (ÜVJP) 2019/615 tuleks seetõttu vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse (ÜVJP) 2019/615 artikli 5 lõige 2 asendatakse järgmisega:
            
               
                  „2.   Käesolev otsus kaotab kehtivuse 15. jaanuaril 2022“.
               
            
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 21. september 2021
            
               
                  Nõukogu nimel
               
               
                  eesistuja
               
               G. DOVŽAN
            
         
         
            (1)  Nõukogu 15. aprilli 2019. aasta otsus (ÜVJP) 2019/615, mis käsitleb liidu toetust meetmetele tuumarelva leviku tõkestamise lepingu (NPT) osalisriikide 2020. aasta läbivaatamiskonverentsi ettevalmistamiseks (ELT L 105, 16.4.2019, lk 25).
         
            (2)  Nõukogu 29. juuni 2020. aasta otsus (ÜVJP) 2020/906, millega muudetakse otsust (ÜVJP) 2019/615, mis käsitleb liidu toetust meetmetele tuumarelva leviku tõkestamise lepingu (NPT) osalisriikide 2020. aasta läbivaatamiskonverentsi ettevalmistamiseks (ELT L 207, 30.6.2020, lk 36).
         
            (3)  Nõukogu 8. aprilli 2021. aasta otsus (ÜVJP) 2021/579, millega muudetakse otsust (ÜVJP) 2019/615, mis käsitleb liidu toetust meetmetele tuumarelva leviku tõkestamise lepingu (NPT) osalisriikide 2020. aasta läbivaatamiskonverentsi ettevalmistamiseks (ELT L 123, 9.4.2021, lk 21).